Xalqaro baxshichilik sanʼati festivali. Xalqaro baxshichilik sanʼati festivali — 2019-yildan boshlab har ikki yilda bir marta Oʻzbekistonda oʻtkaziladigan festival. 2018-yil noyabr oyida Oʻzbekiston Prezidentining Surxondaryoga tashrifi chogʻida uning taklifi bilan ushbu festivalni anʼanaviy oʻtkazish rejalashtirilgan. Festivaldan koʻzda tutilgan maqsad sharq xalqlari folklor sanʼatining yetakchi janrlaridan biri boʻlgan baxshichilikni keng targʻib qilish, folklor anʼanalari va qadriyatlarini rivojlantirish va uni chuqurroq oʻrganishga qaratilgan. Baxshichilik va dostonchilik tarixi, ularning ijodini mukammal oʻrganish, xalq ogʻzaki ijodiga oid asarlarni toʻplash, baxshi-shoir, oqin va jirovlar ijodining sharq madaniyati va sanʼatidagi oʻrni hamda ahamiyatini yanada oshirishdan iborat. Festival jarayoni. 2019-yili ilk bor Surxondaryo viloyati Termiz shahrida boʻlib oʻtgan festivalda 74 ta mamlakatdan 160 dan ziyod vakil qatnashgan. Ushbu festival doirasida ilmiy-amaliy konferensiyalar ham tashkil etilgan. Xususan, 2021-yil Nukusda „Baxshichilik sanʼatining jahon madaniyati sivilizatsiyasida tutgan oʻrni“ mavzusida konferensiya oʻtkazilgan. Mukofotlanganlar roʻyxati. Xalqaro baxshichilik sanʼati festivalida mukofotlanganlar roʻyxati 2023-yil